b'\n_START_ARTICLE_\nKerbal Space Program\n_START_SECTION_\nSpillet\n_START_PARAGRAPH_\nI spillet styrer man \xc2\xabkerbals\xc2\xbb, en menneskelignende art som bor p\xc3\xa5 planeten Kerbin. Spilleren kan bygge raketter, fly og andre romfart\xc3\xb8y fra romfartsanlegget i spillet, Kerbal Space Center. Siden spillet har en s\xc3\xa6rdeles avansert fysikkmotor, er spillet en ganske realistisk simulering av virkeligheten. Dette gj\xc3\xb8r at l\xc3\xa6ringskurven er meget bratt, tatt i betraktning at spilleren m\xc3\xa5 l\xc3\xa6re seg \xc3\xa5 styre en rakett p\xc3\xa5virket av mange ytre faktorer moderne romfart strever med til vanlig._NEWLINE_Spillet har ikke noe fast m\xc3\xa5l, s\xc3\xa5 man kan sette sine egne m\xc3\xa5l, man kan for eksempel bygge en romstasjon, skyte opp raketter man har laget selv, eller \xc3\xa5 velge en av rakettene som er innebygd i spillet. I karrieremodus starter man med f\xc3\xa5 og grunnleggende deler. Ved \xc3\xa5 gj\xc3\xb8re eksperimenter f\xc3\xa5r man vitenskapspoeng som man kan bruke i vitenskapstreet for \xc3\xa5 l\xc3\xa5se opp mer avanserte deler.'